ORDBUNDSLÆREN udgør sidstc Del af Værket Geologi og Jord- 

 bundslære. Første Del den almindelige Geologi udkom i 

 Marts 1908, anden Del Danmarks Geologi i April 1909. Stoffets Be- 

 skaffenhed tillader ikke ganske samme Fremstillingsmaade som i de to 

 første Bind. Jeg har dog lagt Vægt paa altid at fremhæve de alminde- 

 lige naturhistoriske Synspunkter, samtidig med at det særlige for 

 det enkelte Spørgsmaal blev behandlet. Medens Kilderne til Studiet af 

 Emnerne i de to første Bind i Reglen er let tilgængelige og rummes 

 indenfor den geologiske Videnskabs litterære Apparat, er Forholdet for 

 Jordbundslærens Vedkommende i væsentlige Henseender forskelligt. 

 Oplysningerne maa søges paa meget forskelligartede Steder, hvad der 

 forøger det forudgaaende Arbejde meget. Da det er første Gang i alt 

 Fald i nyere Tid, at Jordbundslæren har faaet en paa Kildestudier grun- 

 det fyldigere Fremstilling paa Dansk, har jeg ment det ønskeligt at lade 

 Teksten ledsage af Henvisninger til nogle af de benyttede Kilder. De 

 kan tjene til Anvisning paa et videre gaaende Studium af de i Teksten 

 omhandlede Spørgsmaal. Ved Tvivlsspørgsmaal, hvor personlige Syns- 

 punkter har gjort sig gældende, er dette altid udtrykkelig fremhævet i 

 Teksten og dokumenteret ved Henvisninger. 



For Laan af Afbildningerne Fig. I, 10, 11, 12 skylder jeg D'Hrr. 

 Statsgeolog A.Jessen, Prof., Dr. E. Warming og Dr. N. Hartz megen Tak. 



April 1910. 



K. Rørdam. 



